Extra kleine en rustieke campings in Champagne-Ardenne - Huurtent.nl
Rustiek kamperen met rust, ruimte en sfeer in Champagne-Ardenne 2de afrigter op ‘The Voice’ bekend gemaak | Netwerk24
2de afrigter op ‘The Voice’ bekend gemaak
Die sangeres Riana Nel is die tweede afrigter in die musiekwerklikheidsreeks The Voice se derde reeks op M-Net wat die afgelope week aangekondig is.
Sy is een van vier afrigters wat opkomende sangers in die reeks onder hul vlerk gaan neem.
Riky Rick is eerste bekend gemaak en die ander twee afrigters moet nog bekend gemaak word.
Nel, jonger suster van die sangeres Nianell, se loopbaan het in 2001 posgevat toe haar eerste gospel-album Oopmond uitgereik is.
Dié album het twee Lier-pryse gewen, beste nuwe kunstenaar en beste vrouesanger.
In dieselfde jaar het sy Geraas-pryse losgeslaan as beste gospelkunstenaar en beste nuweling.
Haar eerste popalbum, Die moeite werd, het in 2012 en in 2014 het Die regte tyd die lig gesien.
Nel is ook bekend om haar duette met ander kunstenaars soos “Eens in ’n leeftyd” saam met Bobby van Jaarsveld en “Doen net wat ons wil” saam met Heuwels Fantasties.
Sy het al liedjies vir kunstenaars soos Juanita du Plessis, Lianie May, Touch of Class en die Holland’s
Got Talent-wenner Amira Willighagen geskryf.
Nel het in 2015 Samapryse ontvang vir beste Afrikaanse popalbum en die kunstenaar wat die jaar die beste verkoop het.
Die derde seisoen se “blinde oudisies” word vandeesmaand gehou. Toegang is gratis, maar bespreking is noodsaaklik. Die eerste “blinde oudisies” word op 21 en 22 November aangebied en daarna op 26 en 27 November. Besoek mnet.tv/thevoice om te bespreek.
Meer oor: Riana Nel | The Voice | Musiek | Televisie